|  |
| --- |
| Venus Williams (2007) |
|  |
| Kuld | 2000 | üksikmäng |
| Kuld | 2000 | naispaarismäng |
| Kuld | 2008 | naispaarismäng |

Venus Williams (2010 US Open)
**Venus Ebony Starr Williams** (sündinud 17. juunil 1980 Californias Lynwoodis) on USA tennisist, olümpiavõitja.

Ta sündis Jehoova tunnistajate peres. Tal on kolm vanemat poolõde ja noorem õde Serena Williams, kes on samuti väga edukas profitennisist.

Venus hakkas tennist mängima 10-aastaselt. Alates 1995 on tema treeneriks tema isa Richard Williams.

Ta on aastatel 1999–2008 võitnud naiste üksikmängus 16 suure slämmi turniiri (7 üksikmängus, 7 paarismängus ja 2 segapaarismängus) ning naiste paarismängus olümpiakulla 2000. aasta suveolümpiamängudel ja 2008. aasta suveolümpiamängudel. 

Ta oli WTA esinumber vaheaegadega 25. veebruarist 7. juulini 2002. 9. augusti 2010 seisuga on ta WTA edetabelis 4. kohal.

Venus on kõigil suure slämmi turniiridel rekordiomanik servi kiiruse osas: ta on servinud Austraalia lahtistel 201 km/h (2003), USA lahtistel 208 km/h (2008), Wimbledonis 208 km/h (2008) ja Prantsusmaa lahtistel 207 km/h (2010).

2011 diagnoositi tal Sjögreni sündroom.

Esinemine olümpiamängudel
-------------------------

2000. aasta suveolümpiamängudel Sydneys oli Venus üles antud nii üksikmängus kui ka koos õe Serenaga paarismängus. Üksikmängus olid USA sportlased saanud kolm kõrgeimat asetust. Venus alistas kõigepealt kergelt Henrieta Nagyová (Slovakkia) 6:2, 6:2, Tamarine Tamasugarni (Tai) 6:2, 6:3 ja Jana Kandarri (Saksamaa) 6:2, 6:2. Veerandfinaalis alistas ta 5. asetusega Arantxa Sánchez Vicario (Hispaania) 3:6, 6:2, 6:4, poolfinaalis 3. asetusega Monica Selesi 6:1, 4:6, 6:3 ja finaalis 10. asetusega Jelena Dementjeva (Venemaa) 6:2, 6:4.

Paarismängus alistasid õed Williamsid Kanada paari 6:3, 6:1, siis Venemaa paari Jelena Lihhovtseva – Anastassija Mõskina 4:6, 6:2, 6:3. See oli ainus sett, mille Williamsid kaotasid. Veerandfinaalis võitsid Williamsid 1. asetusega Prantsusmaa paari Julie Halard-Decugis – Amélie Mauresmo 6:3, 6:2, poolfinaalis 5. asetusega Belgia paari Els Cullens – Dominique van Roost 6:4, 6:1 ja finaalis Hollandi paari Kristie Boogert – Miriam Oremans 6:1, 6:1.

2008. aasta suveolümpiamängudel esindasid õed Williamsid USA-d nii üksik- kui ka paarismängus. Üksikmängus alistas 7. asetuse saanud Venus Timea Bacsinszky (Šveits) 6:3, 6:2, Iveta Benešová (Tšehhi) 6:1, 6:4 ja 12. asetusega Viktoria Azarenka (Valgevene) 6:3, 6:2. Veerandfinaalis kaotas ta Na Lile (Hiina), kes oli eelmises kohtumises alistanud ka Kaia Kanepi, 5:7, 5:7. Veerandfinaalis langes välja ka Serena, kolmikvõidu sai Venemaa, olümpiakulla Jelena Dementjeva.

Paarismängus olid õed Williamsid 2. asetusega. Avakohtumises võitsid nad Tšehhi paari Iveta Benešová – Nicole Vaidišová 4:6, 5:7, 6:1, siis Jaapani paari Ayumi Morita – Ai Sugiyama 7:5, 6:2. Veerandfinaalis võitsid nad 7. asetusega Venemaa paari Jelena Vesnina – Vera Zvonarjova 6:4, 6:0, poolfinaalis 6. asetusega Ukraina paari Aljona ja Katerina Bondarenko 4:6, 6:4, 6:1 ning finaalis 4. asetusega Hispaania paari Anabel Medina Garrigues – Virginia Ruano Pascual 6:2, 6:0.

Tulemused suure slämmi turniiridel
----------------------------------

2009 jõudis Williams USA lahtistel 4. ringi.

| Aasta | Austraalia | Prantsusmaa | Suurbritannia | USA |
| --- | --- | --- | --- | --- |
| 1997 | *Ei osalenud* | 2. ring | 1. ring | Finaal |
| 1998 | Veerandfinaal | Veerandfinaal | Veerandfinaal | Poolfinaal |
| 1999 | Veerandfinaal | 4. ring | Veerandfinaal | Poolfinaal |
| 2000 | *Ei osalenud* | Veerandfinaal | **Võitja** | **Võitja** |
| 2001 | Poolfinaal | 1. ring | **Võitja** | **Võitja** |
| 2002 | Veerandfinaal | Finaal | Finaal | Finaal |
| 2003 | Finaal | 4. ring | Finaal | *Ei osalenud* |
| 2004 | 3. ring | Veerandfinaal | 2. ring | 4. ring |
| 2005 | 4. ring | 3. ring | **Võitja** | Veerandfinaal |
| 2006 | 1. ring | Veerandfinaal | 3. ring | *Ei osalenud* |
| 2007 | *Ei osalenud* | 3. ring | **Võitja** | Poolfinaal |
| 2008 | Veerandfinaal | 3. ring | **Võitja** | Veerandfinaal |
| 2009 | 2. ring | 3. ring | Finaal | 4. ring |
| 2010 | Veerandfinaal | 4. ring | Veerandfinaal |

Vaata ka
--------

* Tennis 2000. aasta suveolümpiamängudel
* Tennis 2008. aasta suveolümpiamängudel

Välislingid
-----------

|  |  |
| --- | --- |
|  | Pildid, videod ja helifailid Commonsis: **Venus Williams** |

* Venus Williamsi ametlik koduleht

| * v
* r
Tennise esireketid üksikmängus |
| --- |
| ATP arvutiedetabel(kronoloogilises järjekorrasalates 23. augustist 1973) | 

* Rumeenia Ilie Năstase (40)
* Austraalia John Newcombe (8)
* Ameerika Ühendriigid Jimmy Connors (268)
* Rootsi Björn Borg (109)
* Ameerika Ühendriigid John McEnroe (170)
* TšehhoslovakkiaAmeerika Ühendriigid Ivan Lendl
* Rootsi Mats Wilander (20)
* Rootsi Stefan Edberg (72)
* Saksamaa Boris Becker (12)
* Ameerika Ühendriigid Jim Courier (58)
* Ameerika Ühendriigid Pete Sampras (286)
* Ameerika Ühendriigid Andre Agassi (101)
* Austria Thomas Muster (6)
* Tšiili Marcelo Ríos (6)
* Hispaania Carlos Moyá (2)
* Venemaa Jevgeni Kafelnikov (6)
* Austraalia Patrick Rafter (1)
* Venemaa Marat Safin (9)
* Brasiilia Gustavo Kuerten (43)
* Austraalia Lleyton Hewitt (80)
* Hispaania Juan Carlos Ferrero (8)
* Ameerika Ühendriigid Andy Roddick (13)
* Šveits Roger Federer (310)
* Hispaania Rafael Nadal (209)
* Serbia Novak Đoković (373)
* Suurbritannia Andy Murray (41)
* Venemaa Daniil Medvedev (16)
* Hispaania **Carlos Alcaraz** (29)

 |
| WTA arvutiedetabel(alates 3. novembrist 1975) | 

* Ameerika Ühendriigid Chris Evert (260)
* Austraalia Evonne Goolagong (2)
* Tšehhoslovakkia Ameerika Ühendriigid Martina Navrátilová (332)
* Ameerika Ühendriigid Tracy Austin (3)
* Saksamaa Steffi Graf (377)
* JugoslaaviaSerbia ja MontenegroAmeerika Ühendriigid Monica Seles (178)
* Hispaania Arantxa Sánchez Vicario (12)
* Šveits Martina Hingis (209)
* Ameerika Ühendriigid Lindsay Davenport (98)
* Ameerika Ühendriigid Jennifer Capriati (17)
* Ameerika Ühendriigid Venus Williams (11)
* Ameerika Ühendriigid Serena Williams (319)
* Belgia Kim Clijsters (20)
* Belgia Justine Henin (117)
* Prantsusmaa Amélie Mauresmo (39)
* Venemaa Marija Šarapova (21)
* Serbia Ana Ivanović (12)
* Serbia Jelena Janković (18)
* Venemaa Dinara Safina (26)
* Taani Caroline Wozniacki (71)
* Valgevene Viktoryja Azaranka (51)
* Saksamaa Angelique Kerber (34)
* Tšehhi Karolína Plíšková (8)
* Hispaania Garbiñe Muguruza (4)
* Rumeenia Simona Halep (64)
* Jaapan Naomi Ōsaka (25)
* Austraalia Ashleigh Barty (121)
* Poola **Iga Świątek** (68)

 |
| 
Sulgudes on esinumbriks oldud nädalate arv seisuga 17. juuli 2023. Jooksva edetabeli esinumber on paksus kirjas. |